EUROPA - Decentralizált ügynökségek - EEA
Európai Környezetvédelmi Ügynökség (EEA) >> Kongens Nytorv 6DK-1050 København KDanmarkTel: +45 33 36 71 00Fax: +45 33 36 71 99
Európai Környezetvédelmi Ügynökség (EEA) Tevékenységünk
Ügynökségünk független tájékoztatással szolgál környezeti kérdésekben. Az általunk biztosított információk az uniós és a tagállami döntéshozatalt hivatottak segíteni. Állandó tisztviselőink száma hozzávetőleg 130 fő. Éves költségvetésünk 40 millió euró. Ügynökségünk az alábbi területekkel kapcsolatban végez széles körű tájékoztató, illetve értékelő tevékenységet: a környezet állapota, környezeti tendenciák – többek között a környezetre terhet jelentő gazdasági és szociális tényezők kiértékelése; szakpolitikák és azok hatékonysága, lehetséges jövőbeli tendenciák és problémák. Tagországok Az Európai Környezetvédelmi Ügynökségnek jelenleg 32 tagja van: az Európai Unió 27 tagállama, valamint Izland, Liechtenstein, Norvégia, Svájc és Törökország. Partnereink Eionet – az európai környezeti információs és megfigyelőhálózat (melyet elsősorban tagállami környezetvédelmi ügynökségek és minisztériumok alkotnak, de amelynek tagjai közé tartozik mintegy 300 alsóbb szintű intézmény is) Az Európai Környezetvédelmi Ügynökség felelős az Eionet fejlesztéséért és tevékenységeinek összehangolásáért.
Európai témaközpontok – melyeket az Európai Környezetvédelmi Ügynökség abból a célból hozott létre, hogy az alábbi témakörökkel kapcsolatban adatokat gyűjtsenek, kezeljenek és elemezzenek: vízügy, levegőminőség és éghajlatváltozás, biológiai sokféleség, fenntartható fogyasztás és termelés, földhasználat és térinformációk. az Európai Közösségek Statisztikai Hivatala és a Közös Kutatóközpont Gazdasági Együttműködési és Fejlesztési Szervezet (OECD) az ENSZ Környezetvédelmi Programja az ENSZ Élelmezési és Mezőgazdasági Szervezete (FAO) Egészségügyi Világszervezet (WHO) Munkánk jogalapja
Az Európai Környezetvédelmi Ügynökségről és az európai környezeti információs és megfigyelőhálózatról szóló 401/2009 rendelet
Az intézmények elérhetőségei, az intézmények látogatásával kapcsolatos információk, sajtókapcsolat Az EKÜ székhelyét jelölő térkép